ઐતિહાસિક અને અભૂતપૂર્વ એવા હ્યુસ્ટન સ્ટેડિયમના કાર્યક્રમમાં હાજરી આપવા પાછળના હેતુઓની યાદી લાંબી છે : પોતપોતાની વૈશ્વિક છબી મજબૂત કરવી; પોતાના ચુસ્ત અનુયાયીઓ વચ્ચે પોતાની મહાનતાને વધુ પ્રબળપણે વ્યક્ત કરવી; દુશ્મન દેશોને વ્યૂહાત્મક રીતે સંકેતો પાઠવી દેવા; ચૂંટણીમાં ફાયદો થાય તે રીતે રાજકીય લાભ લેવો; દ્વિપક્ષી વેપાર તથા સંરક્ષણ અને વ્યૂહાત્મક મૂડીરોકાણની બાબતમાં રહેલા અવરોધો દૂર કરવા; પરસ્પરને સાનુકૂળ એવા કરારો માટે બાર્ગેનિંગ કરતા પહેલાં હકારાત્મક અને મૈત્રીપૂર્ણ માહોલ પેદા કરવો તથા ચીન, રશિયા, અફઘાનિસ્તાન, ઈરાન, પાકિસ્તાન અને ત્રાસવાદના સામના માટે એકસમાન નીતિ તરફ આગળ વધવું વગેરે.